
R E F E R A T
privind aprobarea contractului de asociere dintre Municipiul Timişoara şi Clubul Sportiv Şcolar Nr. 1 Timişoara în vederea organizării 
Turneului Internaţional de Juniori- Lupte Libere “Cupa Timişoara”, 
 în perioada 16-18.08.2007
Conform adresei nr. SC 2007-015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local şi conform adresei nr. SC2007-009887/ 24.07.2007 prin care Clubul Sportiv Şcolar Nr. 1 Timişoara solicită organizarea Turneului Internaţional de Juniori- Lupte Libere “Cupa Timişoara”,  în perioada 16-18.08.2007, propunem aprobarea contractului de asociere dintre Municipiul Timişoara şi Clubul Sportiv Şcolar Nr. 1 Timişoara pentru organizarea acestui eveniment.
Turneul Internaţional de Juniori- Lupte Libere “Cupa Timişoara” are ca obiectiv principal promovarea sportului de performanţă lupte libere- prin valorificarea aptizudinilor individuale într-un sistem organizat de competiţie. La această competiţie vor participa sportivi din Italia care vor fi invitaţi şi pentru o pregătire comună în tabăra de pregătire de la Gărâna. Participarea sportivilor străini la ediţiile anterioare a fost de peste 10 sportivi cu valoare competiţională europeană şi cu o bogată experienţă de luptă.

 Prin anvergura de care se bucură evenimentul, oraşul nostru va fi in atenţia presei naţionale şi internaţionale devenind astfel o excelentă oportunitate de promovare a imaginii Timişoarei.
Prin urmare, propunem alocarea sumei de 3.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

